text: Find solbrillerne frem: Pinsen byder på hæderligt vejr
  22 maj 2015 kl. 08.33
  Det ser slet ikke så tosset ud, når mange af os går på pinseferie i eftermiddag. Pinsevejret viser sig fra sin hæderlige side.
  
  Find solbrillerne frem, hvis du skal køre hjem fra arbejde i eftermiddag. Pinseferien starter rigtig fint ud, hvis man spørger de kloge vejrfolk på DMI.
  Det bliver nemlig mellem 14 og 18 graders varme, men det er dog lidt koldere ved Vadehavet og Vestkysten.
  Selvom der fredag aften måske kommer en enkelt regnbyge forbi, så ser det solrigt ud både lørdag og søndag.
  Her nå temperaturen når op på omkring 15 grader.
  Så på med solbrillerne og find haveredskaberne frem.
  